
RAPORT DE SPECIALITATE
privind constituirea comisiei de analiză
a solicitărilor de locuințe sociale, precum și a altor locuințe existente la nivelul Municipiului Drobeta Turnu Severin, Județul Mehedinți


Prin referatul de aprobare nr. _____/ 2024  Primarul Municipiului Drobeta Turnu Severin Marius Vasile Screciu, propune adoptarea unui proiect de hotărâre de consiliu local privind constituirea comisiei de analiză a solicitărilor de locuințe sociale, precum și a altor locuințe existente la nivelul Municipiului Drobeta Turnu Severin, Județul Mehedinți.

1. Necesitatea și oportunitatea proiectului
       Proiectul de hotărâre propus are ca scop constituirea comisiei de analiză a solicitărilor de locuințe sociale precum și a altor locuințe existente la nivelul Municipiului Drobeta Turnu Severin pentru a se putea acorda dreptul de folosință prin contracte de închiriere a unor locuințe sociale din patrimoniul Municipiului Drobeta Turnu Severin, unor familii cu probleme locative, care au înregistrate cereri de acordare a unor astfel de locuințe. Problema solicitării de locuințe sociale rămâne una foarte importantă la nivelul Municipiului Drobeta Turnu Severin astfel încât trebuie create condițiile legale pentru analizarea solicitărilor diverșilor cetățeni pentru acordarea de locuințe sociale precum și pentru repartizarea locuințelor sociale respective astfel încat este necesară constituirea cu celeritate a comisiei a comisiei respective.
	În acest context adoptarea proiectului de hotărare în speță este necesară și oportună în condițiile în care la nivelul Municipiului Drobeta Turnu Severin există un număr mare de solicitări de locuințe sociale.

2. Analiza  economico-financiară
            Beneficiarii atribuirii în folosință prin contract de închirere a locuințelor sociale și fond de stat vor achita chiria determinată în conformitate cu dispozițiile legale în materie precum și impozitul pe locuință și acolo unde este cazul pentru terenul aferent acestora în conformitate cu reglementările fiscale existente,  creîndu-se astfel venituri la bugetul local.

3. Beneficiul pentru comunitate
Principalul beneficiu pentru comunitate îl constituie rezolvarea unor probleme sociale de natura locativă pentru o parte din cetățenii Municipiului Drobeta Turnu Severin care se confruntă cu astfel de probleme.



4. Legalitatea 
Susținerea proiectului din punct de vedere legal este fundamentată pe dispozițiile Legii nr. 114/1996 privind locuințele, dispozițiile HG 1275/2000 ale OUG nr. 40/1999 precum și pe dispozițiile art.84, art. 129 alin.1, alin.2 lit c, art 139 alin.1, alin 3 lit .g, si ale art. 196 alin.1 lit. a din OUG nr. 57/05.07.2019 privind Codul administrativ.
        În acest sens în conformitate cu dispozițiile art.136 alin. 8 lit. b din OUG nr. 57/03.07.2019 privind Codul administrativ a fost întocmit raportul de specialitate al Direcției Patrimoniu cu privire la constituirea comisiei de analiză a solicitărilor de locuințe sociale, precum și a altor locuințe existente la nivelul Municipiului Drobeta Turnu Severin, Județul Mehedinți.
Proiectul de hotărâre cu întreaga documentație va fi supus spre dezbatere și aprobare în ședința ordinară a  Consiliului Local al Municipiului Drobeta Turnu Severin din luna noiembrie 2024.
	



       DIRECTOR						      CONSILIER JURIDIC,         .                DIRECȚIA PATRIMONIU				             
    RADU  LĂPĂDAT					        MARIUS  POPESCU

